Ivan Bukin
Ivan Andreevich Bukin (ruscha: Иван Андреевич Букин; 1993-yil 16-sentyabrda tugʻilgan) — muz ustida raqs boʻyicha muosbaqalarda qatnashgan rossiyalik sobiq muz raqqosi. Konkida uchish boʻyicha sherigi Aleksandra Stepanova bilan birga to‘rt karra Yevropa chempionatining medal sovrindori (2019-yilda kumush, 2015-yil, 2018-yil va 2020 -yilgi bronza), 2018-yilgi Xelsinki Gran-pri musobaqasining chempioni, 2018 Rostelecom Cup turniri chempioni va ikki karra Rossiya chempionidir. Stepanova / Bukin juftligi faoliyatining boshida 2013-yilgi oʻsmirlar oʻrtasidagi Jahon chempionatida, 2012 — 2013 yilgi oʻsmirlar oʻrtasidagi Jahon chempionatining finalida va 2014-yilgi Oʻsmirlar oʻrtasidagi Rossiya Chempionatida gʻolib chiqqan.